Source: https://www.riigiteataja.ee/akt/402042014044?leiaKehtiv
Timestamp: 2020-08-07 09:50:42+00:00
Document Index: 1276593

Matched Legal Cases: ['§ 13', '§ 15', '§ 4', '§ 3', '§ 60', '§ 60', '§ 60']

RT IV, 02.04.2014, 44
Vastu võetud 21.03.2014 nr 7
Määrus kehtestatakse korruptsioonivastase seaduse § 13 lg 1 p-de 11, 13, 14 ja 15 ning § 15 lg 2 alusel.
Määrus täpsustab korruptsiooni ennetamise korraldust Värska vallas, sealhulgas määrab kindlaks huvide deklaratsiooni (edaspidi deklaratsioon) esitama kohustatud isikud (deklarandid) ning huvide deklaratsioonide kontrollimise komisjoni koosseisu.
(1) Deklaratsiooni on kohustatud esitama vallavolikogu liige, vallavalitsuse liige, hallatava asutuse juht ning valla valitseva mõju all oleva äriühingu juhtorgani liige.
(2) Isikut teavitatakse viivitamata deklaratsiooni esitamise kohustusest vastava kohustuse tekkimisel. Teavitamise tagavad käesoleva määruse § 4 lõikes 1 nimetatud isikud.
1) Vallasekretär edastab Värska vallavolikogu liikmete andmed, Värska vallavalitsuse liikmete, vallavalitsuse hallatavate asutuste juhtide andmed ning valla valitseva mõju all oleva äriühingu juhtorganite liikmete andmed.
(2) Huvide deklaratsioonide kontrollimise komisjoni (edaspidi komisjon) kuulub vallasekretär.
(3) Käesoleva paragrahvi lõikes 2 nimetatud isikul on õigus kontrollida kõigi käesoleva määruse § 3 lõikes 1 nimetatud deklarantide deklaratsioone.
(5) Deklaratsiooni kontrolliv komisjoni liige protokollib käesoleva paragrahvi lõikes 4 nimetatud kontrolltoimingud ning teavitab deklaranti ja läbi viidud kontrolltoimingutest.
(6) Juhul kui ametiisiku deklaratsiooni kontrollimise tulemusel on tekkinud süüteokahtlus, teavitab deklaratsiooni kontrolliv komisjoni liige viivitamatult Värska Vallavolikogu esimeest. Värska Vallavolikogu esimees edastab süüteokahtluse korral deklaratsiooni kontrollimise materjalid prokuratuurile või kohtuvälisele menetlejale.
(2) Vallavanem tagab arvestuse pidamise ametiasutuse ametnike tegelemise üle avaliku teenistuse seaduse (edaspidi ATS) § 60 lõikes 1 nimetatud kõrvaltegevustega, samuti kontrolli ATS § 60 lõike 2 alusel kehtestatud keelu ning ATS § 60 lõigetes 4 ja 5 sätestatud keeldude järgimise üle.
(3) Iga aasta 30. septembriks esitab vallavanem Värska Vallavolikogu esimehele ülevaate käesoleva paragrahvi lõigetes 1 ja 2 nimetatud kohustuste täitmise kohta. Värska Vallavolikogu esimees esitab kokkuvõtliku ülevaate Värska Vallavolikogule.